Katolícka stredná pedagogická škola Košice

Katolícka stredná pedagogická škola sv. Cyrila a Metoda je stredná škola s pedagogickým zameraním sídliaca v Košiciach na Južnej triede.

Dejiny 
Škola začala svoju činnosť 2. septembra 2005, kedy bol košickým gréckokatolíckym biskupom Milanom Chauturom otvorený školský rok 2005/2006. Priestory pre svoje pôsobenie dostala v budove ZŠ Krosnianska. Prvým riaditeľom školy sa stal PaedDr. Ľubomír Verbovanec. Od školského roku 2007/2008 škola pôsobila na Charkovskej ulici 1 na sídlisku Dargovských hrdinov. Prví absolventi – maturanti opustili brány školy po úspešnej maturitnej skúške v máji 2008. V roku 2012 sa presťahovala na Južnú triedu 48, kde sídli doteraz.

Zameranie 
Škola vzdeláva a vychováva študentov vo viacerých učebných odboroch v dennej i diaľkovej pomaturitnej forme. Sú to predovšetkým:

Učiteľstvo pre materské školy a vychovávateľstvo
Sociálno-výchovný pracovník

Škola má taktiež vlastnú kapelu, zbor a ponúka veľké množstvo aktivít a krúžkov.

Referencie

Externé odkazy 
 Oficiálna stránka Katolíckej strednej pedagogickej školy v Košiciach

Stredné školy v Košiciach
Katolícke stredné školy na Slovensku
Vzniklo v 2005